ઊર્જા મંત્રીશ્રીએ જણાવ્યું હતું કે, રાજ્ય સરકારના આ નિર્ણયથી જી.યુ.વી.એન.એલ. અને તેની સંલગ્ન કંપનીઓ ઉપર વાર્ષિક રૂ.૩૨.૭૯ કરોડનું આર્થિક ભારણ આવશે. જો કે આ આર્થિક બોજો જે તે વીજ કંપનીઓ દ્વારા વહન કરવામાં આવશે તેમ પણ મંત્રીશ્રીએ જણાવ્યું હતું. જનસમુદાયને સ્પર્શતી જાહેર સેવા સાથે સંકળાયેલા વીજ ક્ષેત્ર હેઠળ ફરજો બજાવતા કર્મચારીઓના ફિક્સ પગારમાં વધારો કરીને રાજ્ય સરકારે કર્મચારીઓના હિતને ધ્યાને લઈ ફરી એક વખત સ્તુત્ય નિર્ણય લીધો છે તેમ મંત્રીશ્રીએ અંતમાં જણાવ્યું હતું.